เรื่องร้องเรียน: จุดกลับรถบริเวณการก่อสร้างสถานีรถใต้ดินหน้า รพ สมิติเวชธนบุรี มีการตั้งกรวยทางกันให้เป็นช่องทางเดินรถฝั่งถนนตากสินเลขคี่ (ฝั่งโรงพยาบาลสมิติเวชธนบุรี ) ลักษณะการตั้งกรวยเหมือนไม่ให้อีกฝั่งกลับ จึงขอสอบถามว่าตั้งใจทำให้กลับได้ฝั่งเดียวหรือไม่ ควรทำให้ชัดเจนกว่านี้  เพราะหลังจากมีการกั้นทำให้จุดกลับรถบริเวณนั้นแคบ ไม่สามารถกลับพร้อมกันทั้งสองฝั่งได้ ถ้าเจตนาจะกั้นให้ฝั่ง รพ กลับได้ ควรทำป้าย และก่อแนวกั้นอีกฝั่งให้ลึกเพื่อให้ชัดเจนมากกว่านี้   แจ้งไปเมื่อ 3 วันก่อน มีการปรับปรุงแล้ว แต่วันนี้โดนขยับกลับมาที่เดิม เพื่อเปิดให้รถอีกฝั่งกลับได้อีกแล้ว ทั้งที่ความกว้างไม่สามารถกลับพร้อมกันได้ อาจจะมีชาวบ้านมาแอบขยับเอง ยังไงรบกวนตรวจสอบและหาทางแก้ไขให้ด้วยครับ
การดำเนินการของเจ้าหน้าที่: โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ได้นำข้อร้องเรียนของท่าน ไปหารือกับ เจ้าหน้าที่จราจร เพื่อหารือหาแนวทางแก้ไข โดยประชุมปรึกษากับสน. บุคคโล  แล้ว พบว่าบริเวณดังกล่าว มีสภาพจราจรที่หนาแน่นเนื่องจากมีการเบี่ยงจราจร เพื่อก่อสร้างตัวสถานีรถไฟฟ้าใต้ดิน  และจากการประเมินสภาพหน้างาน เพื่อลดการสะสมของรถที่จะยูเทิร์นไปในฝั่งขาออกมุ่งหน้าสู่ดาวคะนอง  จึงจำเป็นต้องปิดจุดกลับรถดังกล่าว เพื่อให้การจราจรมีความคล่องตัว  อย่างไรก็ดีทางโครงการฯ ได้ดำเนินการติดตั้งป้ายประชาสัมพันธ์กับผู้ใช้ถนนถึงความจำเป็นที่จะต้องมีการปิดจุดกลับรถสำหรับผู้ใช้ถนนฝั่งขาเข้ามุ่งหน้าสู่วงเวียนใหญ่  ทั้งนี้ หากมีการปรับเปลี่ยนจุดกลับรถตามดุลยพินิจของสน. บุคคโล จะแจ้งให้ทราบอีกครั้ง    ทั้งนี้ สามารถสอบถามรายละเอียดงานก่อสร้างและการเบี่ยงจราจร หรือข้อแนะนำเพิ่มเติม  ได้ที่หมายเลข  08 4356 5211  โดยทางโครงการจะเร่งดำเนินงานก่อสร้างอย่างต่อเนื่อง  และกราบขออภัยในคววามไม่สะดวกมา ณ โอกาสนี้
ความเห็นของผู้แจ้ง: ไม่เข้าใจถึงปัญหาที่ผมแจ้งเลยครับ กรวยที่กั้นมีไว้เพื่อไม่ให้ฝั่งมุ่งหน้าไปวงเวียนใหญ่กลับรถได้ แต่มีการไปลด หรือ ขยับกรวย เพื่อให้กลับรถมาฝั่งโรงพยาบาล ทำให้ฝั่งมุ่งหน้าไปดาวคะนองติดขัดมากขึ้นจากเดิม จึงแจ้งมาเพื่อให้ก่อกรวยที่มั่นคง คนมาแอบเคลื่อนย้ายเองได้ยาก
พื้นที่: แขวงบุคคโล เขตธนบุรี กรุงเทพมหานคร